NBFCs અને અન્ય ફાઇનાન્શિયલ સર્વિસિસ કંપનીઓ કુલ જરૂરિયાતના ઋણના ૪૦-૫૦ ટકા હિસ્સા માટે બજાર પર નિર્ભર હોય છે. બોન્ડ માર્કેટની હાલની સ્થિતિના કારણે ભંડોળની ઉપલબ્ધતામાં ખેંચ વધવાની અને ભંડોળની પડતરમાં વધારો થવાની શક્યતા છે. કારણ કે રોકાણકારો આગામી સમયમાં સ્થિતિ પર ચાંપતી નજર રાખશે. શ્રીરામ ટ્રાન્સપોર્ટ ફાઇનાન્સના એમડી અને સીઇઓ ઉમેશ રેવણકરે જણાવ્યું હતું કે, “૩૦ સપ્ટેમ્બરે ચાલુ નાણાકીય વર્ષના છ મહિના પૂરા થતા હોવાથી તરલતાની થોડી સમસ્યા રહેશે. જોકે, આ બાબત કામચલાઉ છે. તેને લીધે ઋણ અને ધિરાણખર્ચ બંનેમાં વધારો થવાની ધારણા છે.” IL&FS ગ્રૂપના ડિફોલ્ટને કારણે રોકાણકારો ફાઇનાન્શિયલ સેક્ટરમાં તરલતાની કટોકટી અંગે ચિંતિત બન્યા છે.